CELEX: 62011CN0155
Language: fi
Date: 2011-03-31 00:00:00
Title: Asia C-155/11: Ennakkoratkaisupyyntö, jonka Rechtbank ’s-Gravenhage, istuntopaikka Zwolle-Lelystad (Alankomaat) on esittänyt 31.3.2011 — Bibi Mohammad Imran v. Minister van Buitenlandse Zaken

23.7.2011   
            
            
               FI
            
            
               Euroopan unionin virallinen lehti
            
            
               C 219/2
            
         Ennakkoratkaisupyyntö, jonka Rechtbank ’s-Gravenhage, istuntopaikka Zwolle-Lelystad (Alankomaat) on esittänyt 31.3.2011 — Bibi Mohammad Imran v. Minister van Buitenlandse Zaken
   (Asia C-155/11)
   2011/C 219/02
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank ’s-Gravenhage, istuntopaikka Zwolle-Lelystad
   
      Pääasian asianosaiset
   
   
      Kantaja: Bibi Mohammad Imran
   
      Vastaaja: Minister van Buitenlandse Zaken
   
      Ennakkoratkaisukysymykset
   
   
               1)
            
            
               Sallitaanko perheenyhdistämisdirektiivin (1) 7 artiklan 2 kohdassa se, että perheenyhdistämisdirektiivin 4 artiklassa tarkoitetun jäsenvaltiossa laillisesti asuvan kolmannen maan kansalaisen perheenjäseneltä evätään maahan pääsy ja oleskeluoikeus pelkästään sillä perusteella, ettei kyseinen perheenjäsen ole suorittanut kyseisen jäsenvaltion lainsäädännössä säädettyä kotouttamiskoetta ulkomailla?
            
         
               2)
            
            
               Onko ensimmäiseen kysymykseen vastaamisen kannalta merkitystä sillä, että perheenjäsen on kahdeksan lapsen, joista seitsemän on alaikäisiä, äiti ja että kyseiset lapset asuvat laillisesti kyseisessä jäsenvaltiossa?
            
         
               3)
            
            
               Onko ensimmäiseen kysymykseen vastaamisen kannalta merkitystä sillä, onko perheenjäsenelle saatavilla jäsenvaltion kielen opetusta maassa, jossa perheenjäsen oleskelee?
            
         
               4)
            
            
               Onko ensimmäiseen kysymykseen vastaamisen kannalta merkitystä sillä, pystyykö perheenjäsen aiemman koulutuksensa ja henkilökohtaisen tilanteensa ja erityisesti lääketieteellisten ongelmien vuoksi suorittamaan kokeen kohtuullisen ajan kuluessa?
            
         
               5)
            
            
               Onko ensimmäiseen kysymykseen vastaamisen kannalta merkitystä sillä, ettei arviointia perheenyhdistämisdirektiivin 5 artiklan 5 kohdan ja 17 artiklan säännösten, perusoikeuskirjan 24 artiklan tai unionin oikeuteen kuuluvan kohtuullisuusperiaatteen kannalta ole tehty?
            
         
               6)
            
            
               Onko ensimmäiseen kysymykseen vastaamisen kannalta merkitystä sillä, että tiettyjen muiden kolmansien maiden kansalaiset on pelkästään kansalaisuutensa perusteella vapautettu velvoitteesta suorittaa kotouttamiskoe ulkomailla?
            
         
      (1)  Oikeudesta perheenyhdistämiseen 22.9.2003 annettu neuvoston direktiivi 2003/86/EY (EUVL L 251, s. 12)